Osnovna škola „Vladimir Nazor“, Slavonski Brod

PISANA PRIPRAVA ZA IZVOĐENJE NASTAVNOG SATA INFORMATIKE

|  |  |  |
| --- | --- | --- |
| NASTAVNA PRIPREMA | | |
| **Škola**: | | Predmet : Informatika |
| Razred: 1. |
| **Ime i prezime učiteljice :** Željka Vargić | | Redni broj sata : |
| Nadnevak : |
| Nastavna cjelina : Digitalni umjetnik | | |
| Nastavna jedinica: Fotografiram | | |
| Odgojno obrazovni ishod: C.1.2. Učenik uz podršku učitelja vrlo jednostavnim radnjama izrađuje jednostavne digitalne sadržaje  Razrada ishoda:  Nakon ove nastavne jedinice učenik će moći :   * imenovati digitalne uređaje za fotografiranje * prepoznati digitalne uređaje za fotografiranje | | |
| Očekivanja međupredmetnih tema:  **ikt A 1. 1.** Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka.  **ikt A 1. 2.** Učenik se uz pomoć učitelja koristi odabranim uređajima i programima **uku 1.1.2**. Učenik primjenjuje strategije učenja i rješava probleme u svim područjima učenja uz praćenje i podršku učitelja.  **zdr A.1.1.B** Opisuje važnost redovite tjelesne aktivnosti za rast i razvoj. | | |
| Vrsta metodičke jedinice (tip sata): obrada | | |
| Oblici rada: frontalni , individualni | | |
| Nastavne metode : razgovor, usmeno izlaganje, rad na računalu | | |
| Nastavna sredstva i pomagala: računalo, projektor, prezentacija, fotoaparat, tablet, mobitel, online igrice (slagalice) | | |
| Literatura izvori | Za učenike: 1. e-svijet 1; Udžbenik iz informatike u 1. razredu osnovne škole; I. Rukljač, J. Blagus, N. Ljubić Klemše, A. Flisar Odorčić, N. Mihočka, I. Ružić, N. Bubica; Školska knjiga d.d., Zagreb 2. e-svijet 1; Radna bilježnica iz informatike u 1. razredu osnovne škole; I. Rukljač, J. Blagus, N. Ljubić Klemše, A. Flisar Odorčić, N. Mihočka, I. Ružić, N. Bubica; Školska knjiga d.d., Zagreb 3.e-sfera (e-sfera.hr) | |
| Za učiteljicu : 1. e-svijet 1; Udžbenik iz informatike u 1. razredu osnovne škole; I. Rukljač, J. Blagus, N. Ljubić Klemše, A. Flisar Odorčić, N. Mihočka, I. Ružić, N. Bubica; Školska knjiga d.d., Zagreb 2. e-svijet 1; Radna bilježnica iz informatike u 1. razredu osnovne škole; I. Rukljač, J. Blagus, N. Ljubić Klemše, A. Flisar Odorčić, N. Mihočka, I. Ružić, N. Bubica; Školska knjiga d.d., Zagreb 3.e-sfera (e-sfera.hr ) 4. <http://skolazazivot.hr/> 5. [www.youtube.com](http://www.youtube.com) (zvuk za rekreativnu pauzu) | |

Tijek nastavnog sata

(detaljna razrada – „scenarij“ nastavnog procesa)

**Uvodni dio (15')**


*Prije početka nastavnog sata pripremit ću nastavna sredstva i pomagala. Uvodni dio nastavnog sata počet ću s predstavljanjem.*

Dobar dan draga djeco! Dobro došli na nastavu informatike u 1. razredu.

Sat ćemo započeti igrom otkrivanja skrivenog predmeta. Predmet se krije

ispod sličica koje možete vidjeti na prezentaciji.

*Pokazujem slajd s igrom otkrivanja skrivenog predmeta. Ukratko ponovim kako igramo igru otkrivanja skrivenog predmeta*.




Slika 1 Početni slajd igre otkrivanja skrivenog predmeta

Sliku skrivenog predmeta ćemo otkriti nakon što točno odgovorimo na pitanja označena brojevima od 1 do 6 .

Ukoliko netko i ranije prepozna skriveni predmet, prije nego odgovorimo na sva pitanja, ipak ćemo otvoriti i preostale kartice s pitanjima.

*Igramo igru. Odgovaramo na pitanja i otkrivamo skriveni predmet. Pitanja na karticama su napisana u obliku pitalica/zagonetki o svakodnevnim predmetima ili bićima koja su učenicima poznata i bliska, a na temelju rješenja pitalice moguće je povući paralelu s nekim računalnim dijelovima ili programima.*



Slika 2 Pitalice u igri otkrivanja skrivenog predmeta

Primjer otvaranja pitanja

*Učenici se javljaju za sudjelovanje u igri. Odabirem jednog učenika koji bira broj kartice. Klikom na odabrani broj otkriva se pitanje. Čitam pitanje /pitalicu/ zagonetku. Ukoliko učenik ne zna odgovor, za pomoć u odgovaranju pitam ostatak razreda. Postavljam potpitanja ukoliko je potrebno.*Pitanje br.1   
Čitam zagonetku :   
  
*Voli tišinu, voli mir  
kad u rupi gricka sir.  
U šetnju se rado sprema,  
ako mačke blizu nema.*

Što je rješenje? (miš)  
I mi u učionici imamo miševe, ali oni se ne boje mačke. Kako izgledaju računalni miševi? (Imaju kabel, lijevi i desni klik)

*Pitanje br.2*

*Što olovka napiše , ona obriše.  
Što je to? Koji predmet? (Gumica.)   
Gumicom brišemo ono što smo napisali olovkom. Kojom tipkom na tipkovnici brišemo napisano u Wordu? (Delete, backspace.)*

*Pitanje br.3*

*Može biti posve nova,   
skupa , ali i tupa. U tvoje teke, redak ispod retka žuri il' šeta, piše i crta.*

*Što je to? To je olovka. Olovkom pišemo po papiru, a što nam na računalu služi za pisanje? (Tipkovnica.)*

*Pitanje br.4*

*Djecu pratim kao sjena, popnem im se na ramena. Ne nose me baš badava jer znanje u meni spava.*

*To je torba. Što sve spremamo u torbu? A gdje spremamo radove koji su nastali na računalu?  
Npr. slike koje nacrtamo u Bojanju? ( U mapu.)*

*Pitanje br.5*

*Imam korice, listove. tražim olovke, kistove da mi daruju sličice, razne pjesme i pričice.*

*Koji predmet ima korice i listove i u njega pišemo? (Bilježnica.)*

*Kako zovemo program u našem računalu u kojem pišemo? (Word)*

*Pitanje br.6*

*U tvojoj ruci stvaram duge, razne točke, crte i pruge.  
Paleta, list..još ti fali..?*

*Pomoću čega slikamo? Kako izgleda kist? Kistove imamo i u nekim programima u našem računalu? Koji su to programi za crtanje koje poznaješ? (Bojanje, Fresh Paint, Draw Free)*

*S postavljanjem pitanja i potpitanja nastavljamo dok ne otvorimo sve kartice i otkrijemo skriveni predmet.*

Bravo! Otkrili ste da se na slici nalazi fotoaparat.



Slika 3 Fotoaparat

Ovaj fotoaparat star je oko 75 godina. *Pokazujem na fotografiju fotoaparata.*  
Zna li netko kako se rukuje ovim fotoaparatom? (Odgovor ovisi o dječjem iskustvu). Ima li možda netko od vas ovakav fotoaparat kod kuće? (Da. Ne.)

*Pokazujem još neke modele fotoaparata.*

Donijela sam vam još neke stare fotoaparate. Stari su od 30 do 50 godina.  
Usporedimo ova dva fotoaparata. U čemu je razlika? ( U veličini, boji, starosti..)

Možeš li opisati fotoaparat? Kakav je? (Malen, velik, kakve je boje, dijelovi koje prepoznaje… Učenik opisuje prema vlastitom viđenju.)

**Imaju li ova dva fotoaparata nešto zajedničko? ( Pripadaju prošlosti. Koriste film.)  
  
*Pokazujem učenicima film za fotoaparat. Ukratko objasnim da se film čuva u metalnoj kutijici i da je to materijal za snimanje.*

Slika 4 Film

Slika 5 Film

Pomoću čega danas možemo fotografirati? (Pomoću mobitela i tableta)

Najava cilja sata

Danas ćemo na satu informatike naučiti kako fotografiramo.

Središnji dio sata (20')


*Razgovaramo o dječjem iskustvu u fotografiranju.*

Tko od vas zna fotografirati? (Učenici podizanjem ruke pokazuju da znaju.)   
Može li se fotografirati svim digitalnim uređajima? (Ne. Fotografirati možemo uređajem koji ima ugrađenu kameru.)

Sada ćemo na e-sferi pogledati kratak film o fotografiranju. Molim vas da budete pažljivi prilikom gledanja.

*Tijekom gledanja filma čitam tekst kako bi sadržaj mogli pratiti i učenici koji nisu automatizirali čitanje.*

<https://www.e-sfera.hr/dodatni-digitalni-sadrzaji/9cb6e0f2-885a-43e9-916a-00a5ccd5ca26/>




Slika 6 Powtoon video sa e-sfere

*Nakon gledanja filma postavljam pitanja.*

Čime fotografiramo? Na kojim je uređajima ugrađen fotoaparat? (Mobitel, tablet) Kako nazivamo trenutak zabilježen fotoaparatom?(Fotografija) Koja je razlika između crteža/slike i fotografije? (Crtež stvara slikar, a fotografiju stvara digitalni uređaj s kamerom.)

*Rekreativna stanka*

*Uz prigodne zvukove fotoaparata ,poput onih sa crvenog tepiha (Red Carpeta),  
 (* [*https://www.youtube.com/watch?v=jMElUklhNG0&t=42s*](https://www.youtube.com/watch?v=jMElUklhNG0&t=42s)*) izvodimo pokrete kojima glumimo da fotografiramo ili nas netko fotografira. Zauzimamo poze za selfi ili grupnu fotografiju i šetamo se Red Carpetom.*



Slika 7 Zvučna pozadina za rekreativnu stanku

*Nakon stanke vraćamo se na mjesta. Nastavljamo razgovor o fotografiji.*

Kada smo nešto fotografirali, nastala je fotografija. Gdje se ona pohranjuje (sprema) ?

(Ona se automatski pohranjuje u pametnom telefonu ili računalu)  
Kojih se pravila moramo pridržavati dok fotografiramo? Kakva nam mora biti ruka? (Mirna) Zašto, objasni? Hoće li ispasti dobro fotografija ako fotoaparat usmjerimo prema nekom svjetlu?

*Učenicima pokazujem tri fotografije.*

**

Slika 8 Fotografija-kadrovi

Promotrimo ove tri fotografije. Koga prikazuju ? (Obitelj.) Koja od ove tri fotografije je najuspješnija? (Prva, gore lijevo)

Zašto? (Svi članovi obitelji su na fotografiji. Nitko nije samo djelomično fotografiran)

**Završni dio sata (10')**

*Učenike usmjeravam na igrolike aktivnosti (puzzle i točkalice).   
Zadatci su učenicima pripremljeni u Flingi. Ponavljamo kako koristimo Flingu. Pripremljeno je više zadataka. Učenici rješavaju svojom brzinom, ovisno o spretnosti.*

<https://flinga.fi/tools>

Access code: FJUX3JY

*Rezervno vrijeme : Zadatak sa kviz zadatcima na e-sferi i / ili pisanje rečenica o fotoaparatu. Ovisno o raspoloživom vremenu.*

*Link na zadatke e-sfere također se nalazi u Flingi. Nakon zvona za završetak sata odlazimo u razrednu učionicu.*

|  |  |  |
| --- | --- | --- |
| NASTAVNA PRIPREMA | | |
| **Škola**: | | Predmet : Informatika |
| Razred: 1 |
| **Ime i prezime učiteljice :** Željka Vargić | | Redni broj sata : |
| Nadnevak : |
| Nastavna cjelina : Digitalni umjetnik | | |
| Nastavna jedinica: Fotografiram | | |
| Odgojno obrazovni ishod: C.1.2. Učenik uz podršku učitelja vrlo jednostavnim radnjama izrađuje jednostavne digitalne sadržaje  Razrada ishoda:  Nakon ove nastavne jedinice učenik će moći :   * koristiti digitalne uređaje za fotografiranje * stvoriti digitalni sadržaj (fotografiju) primjenom digitalnog uređaja za fotografiranje. | | |
| Očekivanja međupredmetnih tema:  **ikt A 1. 1.** Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka.  **ikt A 1. 2.** Učenik se uz pomoć učitelja koristi odabranim uređajima i programima **uku 1.1.2**. Učenik primjenjuje strategije učenja i rješava probleme u svim područjima učenja uz praćenje i podršku učitelja.  **zdr A.1.1.B** Opisuje važnost redovite tjelesne aktivnosti za rast i razvoj. | | |
| Vrsta metodičke jedinice (tip sata): vježbanje | | |
| Oblici rada: frontalni , individualni | | |
| Nastavne metode : razgovor, usmeno izlaganje, rad na računalu | | |
| Nastavna sredstva i pomagala: računalo, projektor, Padlet, fotoaparat, tablet, mobitel, radni listovi, radna bilježnica, škare, ljepilo, bojice, flomasteri | | |
| Literatura izvori | Za učenike: 1. e-svijet 1; Udžbenik iz informatike u 1. razredu osnovne škole; I. Rukljač, J. Blagus, N. Ljubić Klemše, A. Flisar Odorčić, N. Mihočka, I. Ružić, N. Bubica; Školska knjiga d.d., Zagreb 2. e-svijet 1; Radna bilježnica iz informatike u 1. razredu osnovne škole; I. Rukljač, J. Blagus, N. Ljubić Klemše, A. Flisar Odorčić, N. Mihočka, I. Ružić, N. Bubica; Školska knjiga d.d., Zagreb | |
| Za učiteljicu : 1. e-svijet 1; Udžbenik iz informatike u 1. razredu osnovne škole; I. Rukljač, J. Blagus, N. Ljubić Klemše, A. Flisar Odorčić, N. Mihočka, I. Ružić, N. Bubica; Školska knjiga d.d., Zagreb 2. e-svijet 1; Radna bilježnica iz informatike u 1. razredu osnovne škole; I. Rukljač, J. Blagus, N. Ljubić Klemše, A. Flisar Odorčić, N. Mihočka, I. Ružić, N. Bubica; Školska knjiga d.d., Zagreb 3.e-sfera (e-sfera.hr ) 4. <http://skolazazivot.hr/> 5. Padlet 6. dreamstime.com (fotografije za igre točkalice i puzzle)7. vtechkids.com (fotografija za puzzle) | |

Tijek nastavnog sata

(detaljna razrada – „scenarij“ nastavnog procesa)

**Uvodni dio (10')**

*Prije početka nastavnog sata pripremit ću nastavna sredstva i pomagala. Ovaj dio sata odrađujemo u učionici 1.a razreda zbog prostorne organizacije. Učenici su podijeljeni u grupe.*

*Obraćam se učenicima.*

Dragi učenici, podijeljeni ste u 5 skupina u kojima ćete surađivati na postavljenim zadatcima.

Na prvom satu smo učili kako se fotografira, a sada je vrijeme da vi postanete fotografi.   
Svaka skupina na stolu ima tablet. Vaš je zadatak tabletom napraviti fotografije. Što ćete unutar skupine fotografirati napisano je na papiriću koji se također nalazi na stolu.

Zadatci:  
1. skupina: fotografirajte svoj školski pribor

2. skupina: fotografirajte radove s panoa

3.skupina : fotografirajte geometrijska tijela

4. skupina: fotografiraj pogled kroz prozor učionice

5. skupina: fotografiraj voće/povrće u učionici

Svatko unutar skupine treba napraviti jednu fotografiju. Fotografije ćemo zatim objaviti na razrednoj Padlet ploči kako bi i ostale skupine vidjele vaše uratke.

*Učenici fotografiraju.*

*Učenike obilazim. Pomažem u radu. Pomažem objaviti fotografije na Padlet*

*.*

**Središnji dio (20')**

Odlično ste odradili posao fotografa! Sada je vrijeme da zaposlimo maštu i osmislimo vlastiti fotoaparat, onakav kakav biste vi voljeli imati i njime fotografirati. Fotoaparatu ćemo dodati i fotografije po želji. Na papiru koji dobijete nacrtajte što je „uslikao“ vaš fotoaparat. Taj papir predstavlja film za fotoaparat.


*Učenicima dijelim kartonske predloške fotoaparata i filma. Demonstriram jedan gotovi proizvod. Učenici rade. Po potrebi ih obilazim i pomažem.*

*Gotove proizvode izlažemo na klupama. Obilazimo radove. Postavljam pitanja o radovima.*

**Završni dio (15')**

Za kraj imam za vas jedno iznenađenje. Napravit ćemo mali razredni foto party (foto snimanje) s rekvizitima .   
  
*Fotografiramo se uz rekvizite. Fotografije će biti učitane na razredni Padlet.*

Za vas imamo još jedan kratki zadatak. Odaberite smješkića koji najbolje opisuje kako si se osjećao tijekom učenja i rješavanja današnjih zadataka.




Slika 9 Evaluacija

*Pozdravljam učenike za kraj sata.*

Rezervno vrijeme

Rješavanje zadataka radne bilježnice e-svijet1 na 77. i 78. stranici.



Slika 10 Screenshot radne bilježnice